సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రియో : ఎనిమిదో రోజూ అంతే
రియో ఒలింపిక్స్ లో ఇప్పటి వరకు ఎనిమిది రోజులు గడిచాయి. కానీ మనకు మాత్రం అన్నీ నిరాశలే.
BCCL | Updated:
Aug 14, 2016, 05:54AM IST
రియో ఒలింపిక్స్ లో ఇప్పటి వరకు ఎనిమిది రోజులు గడిచాయి. కానీ మనకు మాత్రం అన్నీ నిరాశలే. షూటింగ్ పురుషుల స్కీట్‌ అర్హత పోటీల్లో ఇండియా షూటర్‌ మిరాజ్‌ అహ్మద్‌ ఖాన్‌ తొమ్మిదో స్థానంలో నిలిచి ఓడిపోయాడు. అలాగే పురుషుల 25 మీటర్ల ర్యాపిడ్‌ ఫైర్‌ పిస్టల్‌ లో గుర్‌ ప్రీత్‌ సింగ్‌ ఫైనల్‌ కు అర్హత సాధించలేకపోయాడు. హాకీలో అర్జెంటినాపై 0-5 తేడాతో భారత మహిళల జట్టు ఓటమి చవిచూసింది. టెన్నిస్ మిక్స్‌డ్‌ డబుల్స్‌ సెమీస్ లో సానియా, బోపన్నలు అమెరికాకు చెందిన వీనస్‌ విలియమ్స్‌, రామ్‌ రాజీవ్‌ జంటపై 6-2, 2-6, (3-10) తేడాతో ఓటమి పాలయ్యారు. అయితే కాంస్యం కోసం పోటీపడే అవకాశం ఉంది కాబట్టి వీరు మరో మ్యాచ్‌ ఆడనున్నారు. బ్యాడ్మింటన్ డబుల్స్‌ లో గుత్తా జ్వాల అశ్విని పొన్పప్ప జోడీ 17-21, 15-21తేడా తో థాయ్ లాండ్ కు చెందిన పుటిటా, సప్పిరీ జంట చేతిలో ఓడిపోయింది. కాగా అథ్లెట్ లలితా బాబర్‌ మహిళల 3000 మీటర్ల స్టీపుల్‌ ఛేజ్‌ లో ఫైనల్‌ కు చేరుకోవడం విశేషం. మరో క్రీడాకారిణి సుధాసింగ్‌ 9 నిమిషాల 43.29 సెకన్లలో పూర్తి చేసి 30వ స్థానంలో నిలిచింది. దీంతో ఆమె క్వాలిఫై కాలేదు. 100 మీటర్ల పరుగులో స్టార్‌ స్ప్రింటర్ ద్యుతితో పాటు ఇతర అథ్లెట్లు ఫస్ట్ రౌండ్‌ కూడా దాటలేకపోయారు. బాక్సింగ్‌ 75 కేజీల విభాగంలో వికాస్ 3-0 తేడా తో టర్కీ బాక్సర్‌ సిపల్‌ ఆండ్రేను ఓడించి క్వార్టర్ ఫైనల్స్ కు చేరుకున్నాడు.